CELEX: 32019R0886
Language: hr
Date: 2019-02-12 00:00:00
Title: Delegirana uredba Komisije (EU) 2019/886 оd 12. veljače 2019. o izmjeni i ispravku Delegirane uredbe (EU) br. 480/2014 u pogledu odredaba o financijskim instrumentima, pojednostavnjenim mogućnostima obračuna troškova, revizorskom tragu, opsegu i sadržaju revizija operacija i metodologiji za odabir uzorka operacija te Priloga III.

29.5.2019   
               
               
                  HR
               
               
                  Službeni list Europske unije
               
               
                  L 142/9
               
            
         DELEGIRANA UREDBA KOMISIJE (EU) 2019/886
         оd 12. veljače 2019.
         o izmjeni i ispravku Delegirane uredbe (EU) br. 480/2014 u pogledu odredaba o financijskim instrumentima, pojednostavnjenim mogućnostima obračuna troškova, revizorskom tragu, opsegu i sadržaju revizija operacija i metodologiji za odabir uzorka operacija te Priloga III.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (1), a posebno njezin članak 38. stavak 4., članak 39.a stavak 7., članak 40. stavak 4., članak 41. stavak 3., članak 42. stavak 6., članak 61. stavak 3. točku (b), članak 68. drugi stavak, članak 125. stavak 8. prvi podstavak, članak 125. stavak 9. i članak 127. stavak 7.,
         budući da:
         
                     (1)
                  
                  
                     Delegiranom uredbom Komisije (EU) br. 480/2014 (2) utvrđuju se, među ostalim, posebna pravila o ulozi, odgovornostima i nadležnosti tijela koja provode financijske instrumente te o povezanim kriterijima za odabir i financijskim proizvodima. Nakon izmjene dijela drugog glave IV. Uredbe (EU) br. 1303/2013 Uredbom (EU, Euratom) 2018/1046 Europskog parlamenta i Vijeća (3), Delegiranu uredbu (EU) br. 480/2014 trebalo bi izmijeniti kako bi bila u skladu s tim izmjenama.
                  
               
                     (2)
                  
                  
                     U članak 38. stavak 1. Uredbe (EU) br. 1303/2013 uvedena je nova provedbena mogućnost za kombiniranje sredstava iz ESI fondova s financijskim proizvodima EIB-a u okviru Europskog fonda za strateška ulaganja, a detaljni uvjeti bili su navedeni u novom članku 39.a te Uredbe. U skladu s tim, pravna osnova i područje primjene određenih odredaba Delegirane uredbe (EU) br. 480/2014 o ulozi, odgovornostima i nadležnosti tijela koja provode financijske instrumente te o povezanim kriterijima za odabir i financijskim proizvodima trebali bi se izmijeniti kako bi uključivali i upućivanje na članak 39.a Uredbe (EU) br. 1303/2013.
                  
               
                     (3)
                  
                  
                     U članku 38. stavku 4. Uredbe (EU) br. 1303/2013 pojašnjena su pravila za izravnu dodjelu ugovora bankama u javnom vlasništvu odnosno institucijama u javnom vlasništvu. Članak 7. i 10. Delegirane uredbe (EU) br. 480/2014 trebalo bi na odgovarajući način izmijeniti. Budući da se izmjene članka 38. Uredbe (EU) br. 1303/2013 Europskog parlamenta i Vijeća primjenjuju od 1. siječnja 2014., izmjene članka 7. Delegirane uredbe (EU) br. 480/2014 trebale bi se primjenjivati od 1. siječnja 2014. Budući da se izmjene članka 39.a Uredbe (EU) br. 1303/2013 Europskog parlamenta i Vijeća primjenjuju od 1. siječnja 2018., izmjene članka 10. Delegirane uredbe (EU) br. 480/2014 trebale bi se primjenjivati od 1. siječnja 2018.
                  
               
                     (4)
                  
                  
                     Novim se člankom 43.a Uredbe (EU) br. 1303/2013 pojašnjavaju pravila kojima se uređuje različito postupanje prema ulagačima u slučaju podjele rizika i profita. Članak 6. stavak 1. i članak 9. stavak 1. Delegirane uredbe (EU) br. 480/2014 trebalo bi na odgovarajući način izmijeniti.
                  
               
                     (5)
                  
                  
                     Članak 40. Uredbe (EU) br. 1303/2013 izmijenjen je kako bi se imenovanim tijelima omogućilo da dobiju potrebno jamstvo pri obavljanju svojih obveza povezanih s provjerama, kontrolama i revizijama na temelju dosljednih, kvalitativnih i pravodobnih izvješća koja pruža EIB ili druge međunarodne financijske institucije u kojima je država članica dioničar. U skladu s tim i na temelju stečenog iskustva povezanog s provedbom članka 9. stavaka 3. i 4. Delegirane uredbe (EU) br. 480/2014, ti bi se stavci trebali izbrisati.
                  
               
                     (6)
                  
                  
                     U članku 9. Delegirane uredbe (EU) br. 480/2014 utvrđuju se dodatna posebna pravila o upravljanju financijskim instrumentima uspostavljenima na nacionalnoj, regionalnoj, transnacionalnoj ili prekograničnoj razini i nadzoru nad njima. Usto, stavak 1. točka (c) tog članka sadržava pogrešno upućivanje na Uredbu (EU) br. 1305/2013 za EPFRR, što bi se trebalo ispraviti.
                  
               
                     (7)
                  
                  
                     Upućivanja u relevantnim odredbama Delegirane uredbe (EU) br. 480/2014 trebalo bi uskladiti s terminologijom iz izmijenjenih odredaba Uredbe (EU) br. 1303/2013 u vezi s izravnom dodjelom, različitim postupanjem prema ulagačima i pravnim terminom iz područja državnih potpora „ulagač koji djeluje skladu s načelom tržišnog gospodarstva” te kako bi se odražavalo jednako postupanje prema međunarodnim financijskim institucijama poput EIB-a u skladu s člankom 40. Uredbe (EU) br. 1303/2013.
                  
               
                     (8)
                  
                  
                     Članak 61. stavak 8. Uredbe (EU) br. 1303/2013 izmijenjen je Uredbom (EU, Euratom) 2018/1046 kako bi se utvrdilo da se ne primjenjuje na operacije za koje potpora predstavlja državnu potporu. Člankom 19. stavkom 6. Delegirane uredbe (EU) br. 480/2014 utvrđuje se da se financijske diskontne stope utvrđuju na razini države članice. Međutim, kako bi se osigurao ujednačen i neometan pregled velikih projekata u pogledu pokazatelja financijske profitabilnosti za projekte koji primaju državne potpore, članak 19. stavak 6. Delegirane uredbe (EU) br. 480/2014 trebao bi se izbrisati kako bi se omogućile financijske diskontne stope za određene projekte koje odražavaju prirodu ulagača ili sektora.
                  
               
                     (9)
                  
                  
                     Usto, izmijenjeni su članci 67. i 68. Uredbe (EU) br. 1303/2013 o pojednostavnjenim mogućnostima obračuna troškova te su Uredbom (EU, Euratom) 2018/1046 uvršteni članci 68.a i 68.b. Stoga bi članke 20. i 21. Delegirane uredbe (EU) br. 480/2014 trebalo na odgovarajući način izmijeniti kako bi se osigurala točna upućivanja na odredbe Uredbe (EU) br. 1303/2013.
                  
               
                     (10)
                  
                  
                     U ovoj bi Uredbi trebalo predvidjeti i posebna pravila povezana s revizorskim tragom i revizijom operacija iz članka 25., odnosno 27., Delegirane uredbe (EU) br. 480/2014 u pogledu novog oblika potpore operacijama putem financiranja koje nije povezano s troškovima iz članka 67. stavka 1. prvog podstavka točke (e) Uredbe (EU) br. 1303/2013.
                  
               
                     (11)
                  
                  
                     Kako bi se osigurao usklađen pristup za dobivanje jamstva o pouzdanosti podataka o pokazateljima i ključnim etapama, primjereno je u članku 27. stavku 2. Delegirane uredbe (EU) br. 480/2014 navesti da bi taj element trebao biti dio rada na reviziji operacija.
                  
               
                     (12)
                  
                  
                     U članku 28. stavku 8. Delegirane uredbe (EU) br. 480/2014 naveden je primjer postupka odabira u kojem se primjenjuju uvjeti pravila proporcionalne kontrole iz članka 148. stavka 1. Uredbe (EU) br. 1303/2013. Kako bi se pojasnile mogućnosti dostupne revizorskom tijelu, odredbu bi trebalo izmijeniti tako da se navede da bi odluku o isključenju ili zamjeni jedinica uzorka trebalo donijeti revizorsko tijelo na temelju svoje profesionalne prosudbe. Uzimajući u obzir to da je navedeno pojašnjenje već dano državama članicama, primjereno je da se ta izmjena primjenjuje retroaktivno s učinkom od datuma stupanja na snagu ove Uredbe kako bude donesena.
                  
               
                     (13)
                  
                  
                     Članak 28. stavak 9. Delegirane uredbe (EU) br. 480/2014 o metodologiji poduzorkovanja trebalo bi izmijeniti kako bi se pojasnile različite moguće razine poduzorkovanja u složenim operacijama i kako bi se pokrile sve specifičnosti, uključujući nestatističke metode uzorkovanja i posebne značajke operacija poduzetih u okviru cilja „Europska teritorijalna suradnja”. Uzimajući u obzir to da je navedeno pojašnjenje već dano državama članicama, primjereno je da se ta izmjena primjenjuje retroaktivno s učinkom od datuma stupanja na snagu ove Uredbe kako bude donesena.
                  
               
                     (14)
                  
                  
                     Zbog promjene definicije „korisnika” iz članka 2. stavka 10. točke (a) Uredbe (EU) br. 1303/2013 uvedene Uredbom (EU, Euratom) 2018/1046, određena podatkovna polja u Dodatku III. Delegiranoj uredbi (EU) br. 480/2014 trebalo bi na odgovarajući način izmijeniti.
                  
               
                     (15)
                  
                  
                     U skladu s člankom 149. stavkom 3.a Uredbe (EU) br. 1303/2013, o mjerama iz ove Uredbe savjetovalo se sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva (4).
                  
               
                     (16)
                  
                  
                     Kako bi se osigurala pravna sigurnost te kako bi se neusklađenosti između izmijenjenih odredaba Uredbe (EU) br. 1303/2013 koje se primjenjuju od 2. kolovoza 2018. ili ranije u skladu s člankom 282. Uredbe (EU, Euratom) 2018/1046 i odredaba ove Uredbe ograničile na najmanju moguću mjeru, ova bi Uredba trebala stupiti na snagu sljedećeg dana od dana objave u Službenom listu Europske unije.
                  
               
                     (17)
                  
                  
                     Delegiranu uredbu (EU) br. 480/2014 trebalo bi stoga na odgovarajući način izmijeniti i ispraviti,
                  
               DONIJELA JE OVU UREDBU:
         
            Članak 1.
            Delegirana uredba (EU) br. 480/2014 mijenja se kako slijedi:
            
                        (1)
                     
                     
                        članak 6. mijenja se kako slijedi:
                        
                                    (a)
                                 
                                 
                                    podnaslov se zamjenjuje sljedećim:
                                    „(Treći podstavak članka 38. stavka 4. i članak 39.a stavak 7. Uredbe (EU) br. 1303/2013)”;
                                 
                              
                                    (b)
                                 
                                 
                                    u stavku 1. točka (d) zamjenjuje se sljedećim:
                                    
                                                „(d)
                                             
                                             
                                                različito postupanje prema ulagačima koji djeluju u skladu s načelom tržišnog gospodarstva i EIB-u pri uporabi jamstva EU-a na temelju Uredbe (EU) 2015/2017, kako je navedeno u članku 37. stavku 2. točki (c) i članku 43.a Uredbe (EU) 1303/2013, razmjerno je riziku kojem su izloženi ti ulagači i ograničeno na minimum potreban kako bi se privukli takvi ulagači, što će se osigurati odredbama i uvjetima i postupovnim jamstvima.”;
                                             
                                          
                              
                  
                        (2)
                     
                     
                        članak 7. mijenja se kako slijedi:
                        
                                    (a)
                                 
                                 
                                    podnaslov se zamjenjuje sljedećim:
                                    „(Treći podstavak članka 38. stavka 4. i članak 39.a stavak 7. Uredbe (EU) br. 1303/2013)”;
                                 
                              
                                    (b)
                                 
                                 
                                    u stavku 1. uvodni tekst zamjenjuje se sljedećim:
                                    
                                       „1.   Kada odabire tijelo za provedbu financijskog instrumenta u skladu s člankom 38. stavkom 4. točkom (a), člankom 38. stavkom 4. točkom (b) podtočkom iii., člankom 38. stavkom 4. točkom (c) i člankom 39.a stavkom 5. Uredbe (EU) br. 1303/2013, upravljačko tijelo osigurava da to tijelo ispunjava sljedeće minimalne uvjete:”;
                                    
                                 
                              
                                    (c)
                                 
                                 
                                    stavak 3. zamjenjuje se sljedećim:
                                    
                                       „3.   Kada tijelo koje provodi fond fondova, uključujući EIB i međunarodnu financijsku instituciju u kojoj je država članica dioničar, dalje povjeri sve provedbene zadatke financijskom posredniku ili dio njih, mora osigurati da taj financijski posrednik ispunjava zahtjeve i kriterije iz stavaka 1. i 2.”;
                                    
                                 
                              
                                    (d)
                                 
                                 
                                    dodaje se sljedeći stavak 4.:
                                    
                                       „4.   Ne dovodeći u pitanje stavak 3., kada je tijelo koje provodi financijski instrument u skladu s člankom 39.a stavkom 5. Uredbe (EU) br. 1303/2013 EIB ili međunarodna financijska institucija u kojoj je država članica dioničar, ne primjenjuju se stavci 1. i 2.”;
                                    
                                 
                              
                  
                        (3)
                     
                     
                        u članku 8. podnaslov se zamjenjuje sljedećim:
                        „(Treći podstavak članka 38. stavka 4. i članak 39.a stavak 7. Uredbe (EU) br. 1303/2013)”;
                     
                  
                        (4)
                     
                     
                        članak 9. mijenja se kako slijedi:
                        
                                    (a)
                                 
                                 
                                    naslov se zamjenjuje sljedećim:
                                    „Upravljanje financijskim instrumentima iz članka 38. stavka 1. točaka (b) i (c) Uredbe (EU) br. 1303/2013 i nadzor nad njima
                                    (Članak 40. stavak 4. Uredbe (EU) br. 1303/2013)”;
                                 
                              
                                    (b)
                                 
                                 
                                    stavak 1. mijenja se kako slijedi:
                                    
                                                i.
                                             
                                             
                                                uvodni tekst zamjenjuje se sljedećim:
                                                
                                                   „1.   Za operacije koje obuhvaćaju potporu dodijeljenu iz programa financijskim instrumentima iz članka 38. stavka 1. točaka (b) i (c) Uredbe (EU) br. 1303/2013 upravljačko tijelo osigurava da:”;
                                                
                                             
                                          
                                                ii.
                                             
                                             
                                                točka (e) mijenja se kako slijedi:
                                                
                                                            (aa)
                                                         
                                                         
                                                            točka ii. zamjenjuje se sljedećim:
                                                            
                                                                        „ii.
                                                                     
                                                                     
                                                                        dokumente kojima se utvrđuju iznosi sredstava koje su svaki program i svaka prioritetna os doprinijeli financijskom instrumentu, izdaci koji su prihvatljivi u okviru programa te kamata i drugi dobici koji nastanu uslijed potpore koju financijskim instrumentima dodijele ESI fondovi i ponovne uporabe sredstava koja se mogu pripisati potpori iz ESI fondova u skladu s člancima 43., 43.a i 44. Uredbe (EU) br.1303/2013”;
                                                                     
                                                                  
                                                      
                                                            (ab)
                                                         
                                                         
                                                            točka iv. zamjenjuje se sljedećim:
                                                            
                                                                        „iv.
                                                                     
                                                                     
                                                                        dokumente koji dokazuju poštivanje članaka 43., 43.a, 44. i 45. Uredbe (EU) br. 1303/2013”;
                                                                     
                                                                  
                                                      
                                          
                              
                                    (c)
                                 
                                 
                                    u stavku 2. drugi podstavak zamjenjuje se sljedećim:
                                    „Za operacije koje uključuju potporu dodijeljenu iz programa financijskim instrumentima u okviru EPFRR-a, revizorska tijela osiguravaju da se nad financijskim instrumentima vrši revizija tijekom programskog razdoblja sve do zaključenja u okviru revizija sustava i u okviru revizija operacija u skladu s člankom 9. stavkom 1. Uredbe (EU) br. 1306/2013 Europskog parlamenta i Vijeća (*1).
                                    
                                       (*1)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, 20.12.2013., str. 549.).”;"
                        
                                 
                              
                                    (d)
                                 
                                 
                                    stavci 3. i 4. brišu se.
                                 
                              
                  
                        (5)
                     
                     
                        članak 10. zamjenjuje se sljedećim:
                        
                           „Članak 10.
                           Pravila za povlačenje plaćanja financijskim instrumentima te naknadne prilagodbe u vezi sa zahtjevima za plaćanje
                           (Članak 41. stavak 3. Uredbe (EU) br. 1303/2013)
                           Države članice i upravljačka tijela mogu povući doprinose iz programa dodijeljene financijskim instrumentima iz članka 38. stavka 1. točaka (a) i (c) i financijskim instrumentima iz članka 38. stavka 1. točke (b) provedenih u skladu s člankom 38. stavkom 4. točkama (a), (b) i (c) Uredbe (EU) br. 1303/2013 samo ako takvi doprinosi već nisu uključeni u zahtjev za plaćanje iz članka 41. te Uredbe. Međutim, u odnosu na financijske instrumente koji se podržavaju iz EFRR-a, ESF-a, Kohezijskog fonda i EFPR-a, doprinosi se mogu povući i ako je sljedeći zahtjev za isplatu izmijenjen kako bi se obustavio ili zamijenio predmetni izdatak.”;
                        
                     
                  
                        (6)
                     
                     
                        u članku 13. stavak 5. zamjenjuje se sljedećim:
                        
                           „5.   Ako veći dio kapitala investiranog u financijske posrednike koji osiguravaju vlasnički kapital dolazi od ulagača koji djeluju prema načelima tržišne ekonomije, a programska sredstva se pružaju rame uz rame s onima tih ulagača, troškovi i naknade za upravljanje u skladu su s tržišnim uvjetima i ne prelaze one iznose koje mogu platiti privatni ulagači.”;
                        
                     
                  
                        (7)
                     
                     
                        u članku 19. stavak 6. briše se;
                     
                  
                        (8)
                     
                     
                        u članku 20. podnaslov se zamjenjuje sljedećim:
                        „(Članak 68. drugi stavak Uredbe (EU) br. 1303/2013)”;
                     
                  
                        (9)
                     
                     
                        u članku 21. podnaslov se zamjenjuje sljedećim:
                        „(Članak 68. drugi stavak Uredbe (EU) br. 1303/2013)”;
                     
                  
                        (10)
                     
                     
                        članak 25. stavak 1. mijenja se kako slijedi:
                        
                                    (a)
                                 
                                 
                                    prvi podstavak mijenja se kako slijedi:
                                    
                                                i.
                                             
                                             
                                                podtočka (d) zamjenjuje se sljedećim:
                                                
                                                            „(d)
                                                         
                                                         
                                                            u vezi s troškovima koji se određuju u skladu s člankom 67. stavkom 1. točkom (d) i člankom 68. prvim stavkom točkom (a) Uredbe (EU) br. 1303/2013, revizorskim tragom pokazuju se i opravdavaju metoda izračuna, ako je primjenjivo, i osnovica na temelju koje su utvrđene fiksne stope te prihvatljivi izravni troškovi ili troškovi prijavljeni u okviru drugih odabranih kategorija na koje se primjenjuje fiksna stopa.”;
                                                         
                                                      
                                          
                                                ii.
                                             
                                             
                                                umeće se sljedeća točka (da):
                                                
                                                            „(da)
                                                         
                                                         
                                                            u vezi s financiranjem koje nije povezano s troškovima iz članka 67. stavka 1. prvog podstavka točke (e) Uredbe (EU) br. 1303/2013, revizorskim tragom omogućuje se provjera ostvarenja uvjeta financiranja i usklađenost podataka povezanih s uvjetima za povrat izdataka;”;
                                                         
                                                      
                                          
                                                iii.
                                             
                                             
                                                točka (e) zamjenjuje se sljedećim:
                                                
                                                            „(e)
                                                         
                                                         
                                                            u vezi s troškovima utvrđenima u skladu s člankom 68. prvim stavkom točkama (b) i (c), člankom 68.a stavkom 1. i člankom 68.b Uredbe (EU) br. 1303/2013, člankom 14. stavkom 2. Uredbe (EU) br. 1304/2013 prije stupanja na snagu Uredbe (EU, Euratom) 2018/1046 i člankom 19. Uredbe (EU) br. 1299/2013 revizorski trag omogućuje da se dokažu i provjere prihvatljivi izravni troškovi na koje se primjenjuje fiksna stopa.”;
                                                         
                                                      
                                          
                              
                                    (b)
                                 
                                 
                                    drugi podstavak zamjenjuje se sljedećim:
                                    „Za troškove navedene u točkama (c) i (d), revizorski trag omogućava da se provjeri pridržavanje metodologije izračuna koju koristi upravljačko tijelo u skladu s člankom 67. stavkom 5., člankom 68. Uredbe (EU) br. 1303/2013 i člankom 14. stavkom 3. Uredbe (EU) br. 1304/2013 prije stupanja na snagu Uredbe (EU, Euratom) 2018/1046.”;
                                 
                              
                  
                        (11)
                     
                     
                        članak 27. mijenja se kako slijedi:
                        
                                    (a)
                                 
                                 
                                    stavak 2. mijenja se kako slijedi:
                                    
                                                i.
                                             
                                             
                                                u prvom podstavku dodaje se sljedeća točka (d):
                                                
                                                            „(d)
                                                         
                                                         
                                                            podaci koji se odnose na pokazatelje i ključne etape pouzdani su.”;
                                                         
                                                      
                                          
                                                ii.
                                             
                                             
                                                dodaje se sljedeći drugi podstavak:
                                                „Samo sljedeći aspekti navedeni u točki (a) primjenjuju se na operacije koje podliježu financiranju koje nije povezano s troškovima iz članka 67. stavka 1. prvog podstavka točke (e) Uredbe (EU) br. 1303/2013: da je operacija provedena u skladu s odlukom o odobravanju i ispunjava sve uvjete primjenjive u trenutku revizije vezane uz njezinu funkcionalnost, uporabu i ciljeve koji se trebaju postići.”;
                                             
                                          
                              
                                    (b)
                                 
                                 
                                    u stavku 3. dodaje se sljedeći podstavak:
                                    „Za operacije koje podliježu obliku potpore iz članka 67. stavka 1. prvog podstavka točke (e) Uredbe (EU) br. 1303/2013, revizijama operacija provjerava se jesu li ispunjeni uvjeti za nadoknadu izdataka korisniku.”;
                                 
                              
                  
                        (12)
                     
                     
                        članak 28. mijenja se kako slijedi:
                        
                                    (a)
                                 
                                 
                                    stavak 8. zamjenjuje se sljedećim:
                                    „Ako se primjenjuju uvjeti za proporcionalne kontrole predviđene člankom 148. stavkom 1. Uredbe (EU) br. 1303/2013, revizorsko tijelo može isključiti stavke iz tog članka iz populacije na kojoj će se vršiti uzorkovanje ili zadržati stavke u populaciji na kojoj će se vršiti uzorkovanje i zamijeniti ih ako su odabrane. Odluku o isključenju ili zamjeni jedinica uzorka trebalo bi donijeti revizorsko tijelo na temelju svoje profesionalne prosudbe.”;
                                 
                              
                                    (b)
                                 
                                 
                                    u stavku 9. drugi i treći podstavak zamjenjuju se sljedećim:
                                    „Međutim, ovisno o značajkama jedinice uzorka, revizorsko tijelo može odlučiti primijeniti poduzorkovanje. Metodologija za odabir jedinica poduzorka slijedi načela koja omogućuju projekciju na razini jedinice uzorka.”;
                                 
                              
                  
                        (13)
                     
                     
                        Prilog III. mijenja se kako slijedi:
                        
                                    (a)
                                 
                                 
                                    podatkovno polje 2. zamjenjuje se sljedećim:
                                    „Informacija o tome je li korisnik tijelo javnog prava ili tijelo privatnog prava ili fizička osoba”;
                                 
                              
                                    (b)
                                 
                                 
                                    podatkovno polje 46. zamjenjuje se sljedećim:
                                    „Iznos prihvatljivog izdatka u zahtjevu za plaćanje koji čini osnovicu za svaku isplatu korisniku uz, za operacije koje podliježu obliku potpore iz članka 67. stavka 1. prvog podstavka točke (e) Uredbe (EU) br. 1303/2013, upućivanje na odgovarajući ispunjen uvjet financiranja”;
                                 
                              
                                    (c)
                                 
                                 
                                    podatkovno polje 80. zamjenjuje se sljedećim:
                                    „Ukupan iznos prihvatljivih izdataka koji su nastali kod korisnika i koji su isplaćeni tijekom provedbe operacije, koji je uključen u svaki zahtjev za plaćanje uz, za operacije koje podliježu obliku potpore iz članka 67. stavka 1. prvog podstavka točke (e) Uredbe (EU) br. 1303/2013, upućivanje na odgovarajući ispunjen uvjet financiranja”;
                                 
                              
                                    (d)
                                 
                                 
                                    podatkovno polje 87. zamjenjuje se sljedećim:
                                    „U slučaju državne potpore kada se primjenjuje članak 131. stavak 5. Uredbe (EU) br. 1303/2013, iznos predujma uključenog u zahtjev za plaćanje koji je, u roku od tri godine od isplate predujma, pokriven izdacima koje plaća korisnik ili, ako su države članice odlučile da je korisnik tijelo koje dodjeljuje potporu u skladu s člankom 2. stavkom 10. točkom (a), koje plaća tijelo koje prima potporu”;
                                 
                              
                                    (e)
                                 
                                 
                                    podatkovno polje 88. zamjenjuje se sljedećim:
                                    „U slučaju državne potpore kada se primjenjuje članak 131. stavak 5. Uredbe (EU) br. 1303/2013, iznos koji je plaćen korisniku u okviru operacije ili, ako su države članice odlučile da je korisnik tijelo koje dodjeljuje potporu na temelju članka 2. stavka 10. točke (a), iznos koji je plaćen tijelu koje prima potporu, kao predujam uključen u zahtjev za plaćanje koji nije pokriven izdacima koje plaća korisnik i za koji još nije prošao rok od tri godine”.
                                 
                              
                  
         
            Članak 2.
            Članak 9. stavak 1. točka (c) Delegirane uredbe (EU) br. 480/2014 ispravlja se kako slijedi:
            
               
                           „(c)
                        
                        
                           provjere upravljanja provode se tijekom programskog razdoblja i tijekom uspostavljanja i provedbe financijskih instrumenata u skladu s člankom 125. stavkom 4. Uredbe (EU) br. 1303/2013 za EFRR, ESF, Kohezijski fond i EFPR te u skladu s člankom 58. stavcima 1. i 2. Uredbe (EU) br. 1306/2013 za EPFRR;”.
                        
                     
         
         
            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
            Članak 1. točka 2. primjenjuje se od 1. siječnja 2014.
            Članak 1. točka 5. primjenjuje se od 1. siječnja 2018.
            Članak 1. točka 12. i članak 2. primjenjuju se od 14. svibnja 2014.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. veljače 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 347, 20.12.2013., str. 320.
         
         
            (2)  Delegirana uredba Komisije (EU) br. 480/2014 оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (SL L 138, 13.5.2014., str. 5.).
         
            (3)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).
         
            (4)  Međuinstitucijski sporazum Europskog parlamenta, Vijeća Europske unije i Europske komisije od 13. travnja 2016. o boljoj izradi zakonodavstva (SL L 123, 12.5.2016., str. 1.).